तहलका कांड में घूस लेहला के दोसी भाजपा के पूर्व अध्यक्ष बंगारू लक्ष्मण के सीबीआई के विशेष अदालत 4 साल के सश्रम कारावास के साथे एक लाख रुपया जुर्माना के सज़ा सुनवले बिया. अदालत फैसला में कहलस कि समाज में 'सब चलेला ' के रवैया से भ्रष्टाचार फइलत जा रहल बा.
सीबीआई अदालत से लक्ष्मण के पांच साल के सजा देवे के आग्रह कइले रहे. जबकि बंगारू लक्ष्मण अपना स्वास्थ्य के हवाला देके अदालत से नरमी अपनावे के गुहार लगवले रहले. लक्ष्मण अपील कइले कि उ पहिली बेर कवनो अपराध कइले बाड़न अउर उनकर दू बेर बाईपास सर्जरी हो चुकल बा एहसे नरमी कइल जाउ.
अदालत उनका के शुक्रवार के दोसी ठहरवले रहे.
ई मामिला साल 2001 में समाचार पोर्टल 'तहलका डॉट कॉम' के स्टिंग ऑपरेशन से जुड़ल बा, जेकरा मे बंगारू के ब्रिटेन के एगो फर्जी कम्पनी एम/एस वेस्ट इंड इंटरनेशनल के ठेका देवे खातिर कैमरा पऽ कथित हथियार विक्रेता से रुपया लेत देखावल गइल बा.
bho_Deva bho_Deva hin_Deva bho_Deva